**Ελληνικό, 17 / 03/ 2021**

**ΜΟΔ 137**

**ΣΠΟΑ/Β**

Έκδοση 1η

**ΑΠΟΔΕΚΤΕΣ: ΟΛΕΣ ΟΙ ΟΡΓΑΝΙΚΕΣ ΜΟΝΑΔΕΣ ΥΠΑ**

**ΘΕΜΑ: Εκχώρηση και Διαχείριση δικαιωμάτων χρηστών στην διαδικτυακή πλατφόρμα elearn.ypa.gr.**

**1.ΣΚΟΠΟΣ**

Σκοπός της παρούσης ΜΟΔ είναι ο ορισμός κανόνων για την εκχώρηση δικαιωμάτων πρόσβασης, για την υλοποίηση των εκπαιδευτικών και εξεταστικών προγραμμάτων, στους χρήστες της διαδικτυακής πλατφόρμας, elearn.ypa.gr.

**2. ΠΕΡΙΓΡΑΦΗ**

* H διαδικτυακή πλατφόρμα elearn.ypa.gr, είναι εγκατεστημένη σε εξυπηρετητή (server) της Δ10/ΣΤ, είναι προσβάσιμη μέσω διαδικτύου και εξυπηρετεί όλες τις οργανικές μονάδες της ΥΠΑ.
* Η διαχείριση (administration) της πλατφόρμας, σε ότι αφορά την επιχειρησιακή της εκμετάλλευση (χρήση), γίνεται από την ΣΠΟΑ. Η παρακολούθηση της καλής λειτουργίας του υλικού και των υποδομών όπως ο Server, η διαθεσιμότητα στο διαδίκτυο και το backup, υποστηρίζεται *από την Δ10/ΣΤ.*
* Η πλατφόρμα υπάγεται σε πολιτική απορρήτου.

**3. ΟΡΙΣΜΟΙ**

**Οι διαθέσιμοι ρόλοι στην διαδικτυακή πλατφόρμα elearn.ypa.gr είναι:**

**Administrator**: Ο διαχειριστής έχει την δυνατότητα πρόσβασης και παρέμβασης σε όλο το σύστημα. Έχει το δικαίωμα και την αποκλειστική ευθύνη/δικαίωμα εκχώρησης νέων χρηστών και ρόλων managers στις αρχικές κατηγορίες.

**Manager**: Έχει πρόσβαση στην κατηγορία για την οποία έχει οριστεί ως manager και σε όλες τις υποκατηγορίες της. Έχει τα ίδια δικαιώματα με τον administrator για την κατηγορία του εκτός από το δικαίωμα καταχώρισης νέων χρηστών.

**Course Creator:**Ο δημιουργός μαθήματος μπορεί να δημιουργήσει νέα μαθήματα στις κατηγορίες στις οποίες έχει οριστεί καθώς και να διδάξει. (έχει και όλα τα δικαιώματα του teacher).

**Teacher:** Ο εκπαιδευτής μπορεί να παρέμβει σε ένα μάθημα, μεταξύ άλλων να επεξεργαστεί πηγές και δραστηριότητες, να αναρτήσει και να τροποποιήσει εκπαιδευτικό υλικό, να βαθμολογήσει κτλ.

**Non-Editing Teacher:**Ο περιορισμένος εκπαιδευτής  μπορεί να διδάξει μαθήματα και να βαθμολογήσει τους μαθητές, αλλά δεν μπορεί να επεξεργαστεί τις δραστηριότητες, το εκπαιδευτικό υλικό και γενικότερα το περιεχόμενο των μαθημάτων.

**Student** :  Έχει πρόσβαση στα μαθήματα που έχει οριστεί ως εκπαιδευόμενος προκειμένου να βλέπει το εκπαιδευτικό υλικό και να συμμετέχει σε forums, chats, να απαντά σε tests, choice κλπ.

**Guest:**ο επισκέπτης μπορεί να δει το υλικό ενός μαθήματος μόνο εφόσον έχει οριστεί ότι το συγκεκριμένο μάθημα είναι διαθέσιμο σε επισκέπτες.

**4. ΚΑΝΟΝΕΣ ΕΚΧΩΡΗΣΗΣ ΔΙΚΑΙΩΜΑΤΩΝ**

**Καταχώρηση Κατηγοριών και Μαθημάτων**

* Στην αρχική σελίδα εμφανίζονται οι βασικές κατηγορίες των εκπαιδευτικών και εξεταστικών προγραμμάτων που εξυπηρετούνται από την πλατφόρμα.
* Οι βασικές κατηγορίες ορίζονται από τον Administrator. Managers κάθε Βασικής κατηγορίας, ορίζεται από τον administrator, ο υπάλληλος ή οι υπάλληλοι που υποδεικνύει ο εκάστοτε Προϊστάμενος Διεύθυνσης που χειρίζεται το αντικείμενο της κατηγορίας.
* Οι Managers κάθε Βασικής κατηγορίας ή υποκατηγορίας μπορούν να  δημιουργούν  υποκατηγορίες, υποκατηγορίες υποκατηγοριών, μαθήματα  και να εκχωρούν δικαιώματα πρόσβασης χρηστών σε όλες τις υποκατηγορίες και τα μαθήματα μέσα στην κατηγορία τους.
* Για την δημιουργία νέας αρχικής κατηγορίας  θα πρέπει να υποβάλλεται σχετικό αίτημα από την οργανική μονάδα που ενδιαφέρεται στο elearn@hcaa.gr. Αφού αξιολογηθεί  το αίτημα  σε σχέση με το αντικείμενο,  τις υπάρχουσες κατηγορίες και τον ισχύοντα οργανισμό, η ΣΠΟΑ, μετά από συνεργασία με την οργανική μονάδα που προβάλλει το αίτημα, αποφασίζει την δημιουργία της νέας κατηγορίας, την ένταξή της στη δομή των υπαρχουσών κατηγοριών, ώστε να γίνει η υλοποίηση από τον διαχειριστή του elearn.ypa.gr.

**Καταχώρηση χρηστών**

* Η Καταχώριση νέων χρηστών στην πλατφόρμα, καθώς και η διαγραφή χρηστών, θα γίνεται  από τον administrator  μετά από αίτημα των managers. Μετά την καταχώριση των νέων χρηστών, με ευθύνη των managers θα πρέπει να γίνεται επικαιροποίηση των στοιχείων  των χρηστών (καταχώρηση φωτογραφιών, email και όποια ακόμα στοιχεία).
* O κατάλογος των νέων χρηστών θα πρέπει να διαβιβάζεται στον administrator  με την μορφή που θα καθορίζει αυτός, ώστε να είναι συμβατή με τις απαιτήσεις της πλατφόρμας.
* Ενδεδειγμένη μορφή:
Αρχείο CSV με πεδία: username, password, firstname, lastname, email, cohort1
* Κάθε χρήστης μπορεί να τροποποιήσει ή να συμπληρώσει τα στοιχεία του. Η διόρθωση λανθασμένων εγγραφών στα στοιχεία ΟΝΟΜΑ, ΕΠΩΝΥΜΟ, των καταχωρημένων χρηστών, μπορεί να γίνει μόνο από τον administrator του Συστήματος.
* Ο administrator θα μπορεί κατ’ αποκλειστικότητα να εκχωρήσει καινούργιο κωδικό πρόσβασης στην περίπτωση που κάποιος έχει ξεχάσει τον κωδικό πρόσβασης του και δεν έχει καταχωρηθεί το σωστό e-mail του ώστε να λάβει αυτόματα υποστήριξη από την πλατφόρμα.
* Αιτήματα αλλαγής κωδικού πρόσβασης θα αποστέλλονται στο mail: elearn@hcaa.gr

**4.. ΕΜΠΙΣΤΕΥΤΙΚΟΤΗΤΑ**

* Για το εκπαιδευτικό ή εξεταστικό υλικό που είναι χαρακτηρισμένο ως εμπιστευτικό, οι χρήστες που έχουν πρόσβαση σε αυτό θα υπογράφουν Δήλωση Εμπιστευτικότητας (Declaration of Confidentiality).

**5. ΙΣΧΥΣ**

* Η 1η έκδοση της ΜOΔ ισχύει από κοινοποιήσεώς της.